Endamê Komîteya Rayberdişî ya PKKyî Duran Kalkanî tewrê bernameyê taybetî yê Medya Haber Tvyî bi û rojdem ercna.
Qiseykerdişê Kalkanî ra beşêk wina yo:
''Tepişteyan pê grevê vêşanîye xoverdayîşê xo kerd zêdêr. Tepişteyî wazenê tecrîdê vera Rayber Apoyî bêro wedaritene. Eke ma vera AKP-MHPyî zêdêr têkoşîn bikerdêne tepişteyan dest pê grevê vêşanîye nêkerdêne. Coka ma na qelsîya xo bivînê û na qelsîye çin bikerê. Ganî ma paştî bidê tepişteyan. Tepişteyî rayberîya komelî kenê, seba azadî û rijîyayîşê faşîzmî têkoşîn kenê. Coka her kes vera faşîzmê AKP-MHPyî têkoşîn bikerê. Ma dormeyê xoverdayîşê zîndanan de bêrê pêser. Eke tepişteyî mîyanê ê şertan de xo ver danê ganî ma teber de bi metodanê zengînan zêdêr xo ver bidê.
Ganî Şingal hetê şarê xo ra bêro îdarekerdene, ganî Şingal xoser bibo. Komelê êzidîyanê ke destê DAÎŞî ra hetê PKKyî ra ame xelisnayene eke reyna bêro qetilkerdene ê do bibê parçeyê DAÎŞî. Ez hêvî kena ke ma xoapeyantişê Şingalî ra poşman nêbenê.
Hemleya ma 'Wext Wextê Azadîye yo' her ca ra vila bîye. La ganî zêdêr aver şora. Sîyaseto deokratîk ho xo ver dano. Faşîzm dişmenê her kesî yo. Coka her kes ganî tewrê xoverdayîşê vera faşîzmî bibo. Ganî Maya Haştîye, dadîyê şehîdan, dadîya tepişteyan ganî rêxistin bibê. Ciwanî zî xo ver danê; tewrê gerîlayan benê. Ez înan rê selam kena.
Coka ma bi armancê 'rijnayîşê faşîzmê AKP-MHPyî' dekewtî serra xo ya 43. Faşîzm ho parçe bi parçe beno. Faşîzm binê ablûqa û tecrîdî de yo. Faşîzmê Erdogan û Bahçelî emser do birijê. Ganî her kes pê naye bawer bikerê, naye hedef bikerê. Ma seba caardişê ci qerardar ê.''
